**Sponzorská zmluva**

uzatvorená podľa § 51 v spojení s § 628 a nasl. Občianskeho zákonníka

(ďalej len ,,Zmluva“)

**Článok I.**

**Zmluvné strany**

* 1. Sponzor:

Sídlo:

IČO:

DIČ

IČ DPH:

Registrácia:

Bankové spojenie:

Číslo účtu:

Zastúpená:

(ďalej len **,,Sponzor“**)

1.2.Príjemca: **PUART GALLERY, občianske združenie**

Sídlo: Námestie slobody 1405/22, 020 01 Púchov

IČO: 42143560

DIČ: 2022969212

Registrácia: Ministerstvo vnútra SR, sekcia verejnej správy

Bankové spojenie: Všeobecná úverová banka, a.s.

Číslo účtu: 2800568955/ 0200

Zastúpené: Roman Hvizdák

(ďalej len **,,Príjemca“**)

(ďalej spoločne **,,zmluvné strany**“ alebo jednotlivo **,,zmluvná strana“**).

**Článok II.**

**Predmet zmluvy**

* 1. Predmetom tejto zmluvy je vyhlásenie a záväzok Sponzora, že Príjemcovi poskytne finančné prostriedky vo výške **............................ EUR**, slovom: .................... eur (ďalej **,,finančný príspevok“**), na splnenie cieľa projektu **OKNÁ DO ROZPÁVOK**, ktorý je určený hlavne detským pacientom na Klinike detskej hematológie a onkológie DFNsP v Bratislave.

**Článok III.**

**Práva a povinnosti zmluvných strán**

3.1. Sponzor sa zaväzuje uhradiť finančný príspevok najneskôr do 14 dní od podpisu tejto Zmluvy obidvoma zmluvnými stranami na účet Príjemcu uvedený v záhlaví tejto Zmluvy.

3.2. Príjemca finančný príspevok s vďačnosťou prijíma a zaväzuje sa:

a) použiť finančný príspevok len na účel podľa článku II.,

b) uviesť názov Sponzora pod nástennou maľbou Snehulienka a trpaslíci,

c) predložiť Sponzorovi najneskôr do 31.12.2014 fotodokumentáciu o spôsobe použitia finančného príspevku.

3.3. Nedodržanie účelu použitia finančného príspevku Príjemcom alebo nepredloženie dokladov preukazujúcich spôsob použitia finančného príspevku Príjemcom je považované za správanie, ktorým Príjemca hrubo porušuje dobré mravy. Takéto porušenie dobrých mravov zakladá povinnosť Príjemcu vrátiť finančný príspevok späť.

**Článok IV.**

**Záverečné ustanovenia**

4.1. Ostatné práva a povinnosti touto Zmluvou neupravené sa spravujú príslušnými ustanoveniami Občianskeho zákonníka.

4.2. Táto Zmluva nadobúda účinnosť dňom podpísania obidvomi zmluvnými stranami.

4.3. Zmluvné strany vyhlasujú, že si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej slobodnej vôli, ju podpísali.

4.4. Zmluva je vyhotovená v dvoch rovnopisoch s platnosťou originálu. Zmluvné strany obdržia jedno vyhotovenie.

V Bratislave, dňa ........................

Za Sponzora: Za Príjemcu:

...................................................................... .............................................................

sponzor PUART GALLERY

Roman Hvizdák